pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ครม.เห็นชอบท่าทีไทยในการประชุม JTC ไทย – เวียดนาม ที่กรุงเทพฯ ตั้งเป้าเพิ่ม มูลค่าการค้าทะลุ 2.5 หมื่นล้านดอลลาร์สหรัฐ ภายในปี 68
วันอังคารที่ 19 เมษายน 2565
ครม.เห็นชอบท่าทีไทยในการประชุม JTC ไทย – เวียดนาม ที่กรุงเทพฯ ตั้งเป้าเพิ่ม มูลค่าการค้าทะลุ 2.5 หมื่นล้านดอลลาร์สหรัฐ ภายในปี 68
ครม.เห็นชอบท่าทีไทยในการประชุม JTC ไทย – เวียดนาม ที่กรุงเทพฯ ตั้งเป้าเพิ่ม
มูลค่าการค้าทะลุ 2.5 หมื่นล้านดอลลาร์สหรัฐ ภายในปี 68
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 19 เมษายน 2565 ว่า ครม.เห็นชอบท่าทีไทยในการประชุมคณะกรรมการร่วมทางการค้า (Joint Trade Committee : JTC) ไทย - เวียดนาม ครั้งที่ 4 โดยไทยเป็นเจ้าภาพจัดประชุมระหว่างวันที่ 19-20 เมษายน 2565 ณ กรุงเทพมหานคร ตามที่กระทรวงพาณิชย์เสนอ เพื่อให้คณะผู้แทนไทยใช้ท่าทีเป็นกรอบในการหารือกับฝ่ายเวียดนาม ซึ่งการประชุมคณะกรรมการร่วมทางการค้าไทย - เวียดนาม เป็นเวทีการประชุมหารือระดับรัฐมนตรีการค้าเพื่อกําหนดทิศทางการปฏิสัมพันธ์ทางการค้าและการลงทุนระหว่างไทย - เวียดนาม รวมถึงการดําเนินความร่วมมือทางเศรษฐกิจที่ทั้งสองฝ่ายได้รับประโยชน์ร่วมกัน สําหรับการประชุม JTC ไทย – เวียดนาม ครั้งที่ 4 นี้ ไทยมีท่าทีในประเด็นสําคัญ อาทิ
1.การเพิ่มเป้าหมายการค้า โดยตั้งเป้าเพิ่มปริมาณการค้าระหว่างกันให้บรรลุ 25,000 ล้านดอลลาร์สหรัฐ ภายในปี 2568 ซึ่งเป็นประเด็นที่เวียดนามให้ความสําคัญ เนื่องจากเวียดนามต้องการให้ไทยช่วยลดการขาดดุลทางการค้าของเวียดนามลง
2.การอํานวยความสะดวกและขจัดอุปสรรคทางการค้าระหว่างกัน อาทิ (1)มาตรการนําเข้าสินค้ายาของเวียดนามที่เป็นอุปสรรคต่อการส่งออกของไทย เช่น ยาที่จะนําเข้าต้องแสดงเอกสารรายละเอียดส่วนประกอบยาที่มากเกินความจําเป็น (2)การอํานวยความสะดวกการขนส่งสินค้าบริเวณด่านชายแดนไปยังประเทศที่ 3 ซึ่งเป็นประเด็นที่ไทยให้ความสําคัญ เนื่องจากการส่งสินค้าผลไม้ไปจีนมักพบปัญหาการจราจรติดขัดบริเวณด่านชายแดนเวียดนาม – จีน
3.อํานวยความสะดวกในการนําเข้าและส่งออกสินค้าเกษตร รวมถึงการพัฒนาสินค้าเกษตรที่มีศักยภาพร่วมกัน
4.เสริมสร้างความร่วมมือในมาตรการเยียวยาทางการค้าบนพื้นฐานของผลประโยชน์ร่วมกัน
5.จัดกิจกรรมส่งเสริมการค้าระหว่างไทยและเวียดนามทั้งในรูปแบบออนไลน์และออฟไลน์
6.พัฒนาความเชื่อมโยงของการขนส่งระหว่างสองประเทศและภายในอนุภูมิภาค ทั้งทางบกและทางทะเล
นอกจากนี้ ยังมีประเด็นความร่วมมือด้านอื่นๆ ที่จะผลักดัน อาทิ 1) ส่งเสริมการลงทุนในสาขาที่มีศักยภาพและเป็นประโยชน์ร่วมกัน 2) ส่งเสริมความร่วมมือเพื่ออํานวยความสะดวกทางการค้า การลงทุน และการบูรณาการทางการเงิน 3) ขยายความร่วมมือด้านพลังงาน โดยเฉพาะโอกาสการลงทุนของไทยในด้านพลังงานสะอาดในเวียดนาม 4) ขยายความร่วมมือด้านแรงงานและติดตามความคืบหน้าการทําบันทึกข้อตกลงด้านการจ้างแรงงานฉบับแก้ไขเพิ่มเติม 5) ส่งเสริมการขึ้นทะเบียนสิ่งบ่งชี้ทางภูมิศาสตร์ (GI)
นางสาวรัชดากล่าวด้วยว่า ปัจจุบันเวียดนามเป็นคู่ค้าสําคัญอันดับที่ 5 ของไทยในโลก และเป็นอันดับที่ 2 ของไทยในอาเซียน รองจากมาเลเซีย ในช่วง 5 ปีที่ผ่านมา (พ.ศ.2560 - 2564) การค้าระหว่างไทยกับเวียดนามมีมูลค่าเฉลี่ยประมาณปีละ 17,767 ล้านดอลลาร์สหรัฐ มีอัตราการขยายตัวเฉลี่ยร้อยละ 3.32 ต่อปี โดยในปี 2564 มีมูลค่าการค้าไทย – เวียดนามรวม 19,477 ล้านดอลลาร์สหรัฐ เพิ่มขึ้นจากปี 2563 ร้อยละ 17.31 ซึ่งไทยเป็นฝ่ายได้ดุลการค้ามูลค่า 5,599 ล้านดอลลาร์สหรัฐ
รัฐบาลไทย-ข่าวทำเนียบรัฐบาล-กรมการขนส่งทางบก ชี้แจงผลการประมูลทะเบียนรถเลขสวยของรถตู้ หมายเลข “ฮฮ 9999” กรุงเทพมหานคร ทางอินเทอร์เน็ต
วันศุกร์ที่ 16 กรกฎาคม 2564
กรมการขนส่งทางบก ชี้แจงผลการประมูลทะเบียนรถเลขสวยของรถตู้ หมายเลข “ฮฮ 9999” กรุงเทพมหานคร ทางอินเทอร์เน็ต
กรมการขนส่งทางบก โดยกองทุนเพื่อความปลอดภัยในการใช้รถใช้ถนน (กปถ.) ชี้แจงผลการประมูลทะเบียนรถเลขสวยของรถตู้ หมายเลข “ฮฮ 9999” กรุงเทพมหานคร ทางอินเทอร์เน็ต จบการประมูลทําสถิติสูงสุดในราคา 10,117,999 บาท
นางพรรณี พุ่มพันธ์ รองอธิบดีกรมการขนส่งทางบก กระทรวงคมนาคม เปิดเผยว่า ตามที่กรมการขนส่งทางบก (ขบ.) ได้นําหมายเลขทะเบียนรถตู้ของกรุงเทพมหานครและต่างจังหวัด ซึ่งเป็นที่ต้องการหรือเป็นที่นิยมของประชาชน จํานวน 301 หมายเลข ออกประมูลเป็นการทั่วไปและอํานวยความสะดวกให้ผู้สนใจสามารถเข้าร่วมการประมูลผ่านทางอินเทอร์เน็ตได้ที่เว็บไซต์ www.tabienrod.com โดยเมื่อวันที่ 15 กรกฎาคม 2564 ซึ่งเป็นวันสุดท้ายของการประมูลทะเบียนรถเลขสวยของรถตู้ หรือรถยนต์นั่งส่วนบุคคลเกินเจ็ดคนแต่ไม่เกินสิบสองคน หมวด “ฮฮ” กรุงเทพมหานคร และเป็นการประมูลที่มีผู้สนใจเป็นจํานวนมาก เนื่องจากทะเบียนรถเลขสวยของรถตู้นั้นมีกําหนดจัดประมูลเพียง 2 ปี ต่อ 1 ครั้ง เท่านั้น ผลการประมูลทั้ง 301 หมายเลข สามารถทําสถิติการประมูลนํารายได้เข้ากองทุนเพื่อความปลอดภัยในการใช้รถใช้ถนน (กปถ.) ได้ทั้งสิ้น 72,405,825 บาท ทั้งนี้ ในส่วนที่มีเผยแพร่ภาพและคลิปพบว่ามีผู้ประมูลหมายเลข ฮฮ 9999 ในราคา 101,000,000 บาท นั้น ไม่ใช่ผลการประมูลที่แท้จริงแต่อย่างใด กรณีดังกล่าวเกิดจากผู้เข้าร่วมประมูลใส่ข้อมูลตัวเลขราคาประมูลผิดพลาด ซึ่งแท้จริงแล้วจะประมูลในราคา 10,100,000 บาท เมื่อเห็นราคาผิดพลาด ผู้ประมูลได้โทรศัพท์แจ้งเจ้าหน้าที่กองทุนเพื่อความปลอดภัยในการใช้รถใช้ถนนทราบถึงความผิดพลาดดังกล่าวทันที ซึ่งคณะทํางานควบคุมดูแลการประมูลหมายเลขทะเบียนรถในกรุงเทพมหานครได้ร่วมกันวินิจฉัยข้อเท็จจริงและปัญหาที่เกิดขึ้นประกอบพยานหลักฐาน พบว่า การเสนอราคาดังกล่าวเป็นการเสนอราคาที่ไม่ถูกต้องจริง ดังนั้น เพื่อให้เกิดความโปร่งใสและเป็นธรรมจึงให้นํากลับมาประมูลใหม่เป็นเลขลําดับสุดท้ายของการประมูลและแจ้งให้ผู้เข้าร่วมประมูลทุกรายทราบเงื่อนไขดังกล่าวโดยทั่วกันแล้ว ก่อนนํากลับมาประมูลอีกครั้ง โดยเริ่มจากราคา 10,000,000 บาท ปรากฏว่ามีผู้เสนอราคาเพิ่มเติมจากราคาเดิมและสามารถทําสถิติจบการประมูลหมายเลข ฮฮ 9999 ในราคา 10,117,999 บาท
รองอธิบดีกรมการขนส่งทางบก กล่าวเพิ่มเติมว่า ขบ. โดย กปถ. ดําเนินการประมูลหมายเลขทะเบียนรถเลขสวยมาอย่างต่อเนื่องตั้งแต่ปี 2552 โดยยึดมั่นในหลักการเปิดเผย โปร่งใส และเปิดโอกาสให้ทุกคนสามารถเข้าถึงการประมูลได้อย่างเท่าเทียม ซึ่งวัตถุประสงค์หลักที่สําคัญของการประมูลคือการนํารายได้จากการประมูลหมายเลขทะเบียนรถ มาใช้เป็นทุนสนับสนุนและส่งเสริมด้านความปลอดภัยในการใช้รถใช้ถนนของประเทศในทุกมิติ ซึ่งให้การสนับสนุนและส่งเสริมโครงการหรือแผนงานทางด้านความปลอดภัยในการใช้รถใช้ถนนของ ขบ. สนับสนุนและส่งเสริมการศึกษาวิจัยด้านความปลอดภัยในการใช้รถใช้ถนนและการเผยแพร่องค์ความรู้ด้านความปลอดภัยต่อสาธารณชน รวมทั้งสนับสนุนค่าอุปกรณ์ช่วยเหลือผู้พิการอันเนื่องมาจากการประสบภัยที่เกิดจากการใช้รถใช้ถนน เพื่อให้สามารถดําเนินชีวิตได้อย่างมีความสุขเพิ่มคุณภาพชีวิต มีคุณค่าในสังคม จึงถือว่าผู้เข้าร่วมประมูลทะเบียนรถเลขสวยเป็นผู้ที่มีส่วนในการช่วยรณรงค์ลดอุบัติเหตุทางถนน ช่วยเหลือสังคมและสนับสนุนอุปกรณ์ช่วยเหลือผู้พิการที่ประสบภัยจากการใช้รถใช้ถนน
รัฐบาลไทย-ข่าวทำเนียบรัฐบาล-ดีอีเอส เตือนเพจปลอม ประกันสังคมเปิดเพจเฟซบุ๊ก Www Sso go th เพื่อให้ตรวจสอบสถานะสิทธิ์โครงการเยียวยาผู้ประกันตนมาตรา 40
วันอาทิตย์ที่ 21 พฤศจิกายน 2564
ดีอีเอส เตือนเพจปลอม ประกันสังคมเปิดเพจเฟซบุ๊ก Www Sso go th เพื่อให้ตรวจสอบสถานะสิทธิ์โครงการเยียวยาผู้ประกันตนมาตรา 40
ดีอีเอส เตือนเพจปลอม ประกันสังคมเปิดเพจเฟซบุ๊ก Www Sso go th เพื่อให้ตรวจสอบสถานะสิทธิ์โครงการเยียวยาผู้ประกันตนมาตรา 40
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมืองกล่าวว่า ตามที่มีเพจเฟซบุ๊กใช้ชื่อว่าWww Sso go thตรวจสอบสถานะสิทธิ์โครงการเยียวยาผู้ประกันตนมาตรา40ทางศูนย์ต่อต้านข่าวปลอมได้ดําเนินการตรวจสอบข้อเท็จจริงกับทางสํานักงานประกันสังคมพบว่าประเด็นดังกล่าวนั้นเป็นข้อมูลเท็จ
กรณีเพจเฟซบุ๊กที่ใช้ชื่อว่า“Www Sso go thตรวจสอบสถานะสิทธิ์โครงการเยียวยาผู้ประกันตนมาตรา40”ซึ่งให้ประชาชนกรอกข้อมูลส่วนตัวเพื่อตรวจสอบสิทธิ์นั้นทางสํานักงานประกันสังคมได้ตรวจสอบและชี้แจงว่ามาตรการเยียวยาผู้ประกันตนมาตรา33มาตรา39และมาตรา40ใน29จังหวัดสีแดงเข้มที่ให้กลุ่มตกหล่นยื่นแบบคําขอทบทวนสิทธิ์โครงการเยียวยาฯได้สิ้นสุดแล้วเมื่อวันที่31ต.ค. 64ที่ผ่านมาว่าผู้ประกันตนสามารถตรวจสอบผลการทบทวนสิทธิ์ทางเว็บไซต์สํานักงานประกันสังคมwww.sso.go.thโดยสํานักงานประกันสังคมพร้อมเริ่มทยอยโอนเงินเยียวยาให้ผู้ประกันตนตามมาตรา33มาตรา39และมาตรา40กลุ่มตกหล่นโดยได้เริ่มโอนเงินไปแล้วตั้งแต่ต้นเดือนพฤศจิกายน2564ที่ผ่านมาซึ่งผู้ประกันตนตามมาตรา39และมาตรา40จะโอนทุกวันพฤหัสบดีและผู้ประกันตนมาตรา33จะโอนทุกวันศุกร์ถึงวันที่31ธ.ค.64นี้และสํานักงานประกันสังคมขอย้ํากับผู้ประกันตนที่เข้าเงื่อนไขได้รับสิทธิ์ว่าเงินเยียวยาจะโอนผ่านบัญชีธนาคารที่ผูกพร้อมเพย์กับเลขบัตรประจําตัวประชาชนเท่านั้น
สําหรับเพจเฟซบุ๊กที่ใช้ชื่อว่า“Www Sso go thตรวจสอบสถานะสิทธิ์โครงการเยียวยาผู้ประกันตนมาตรา40”เป็นเพจปลอมซึ่งไม่มีความเกี่ยวข้องกับสํานักงานประกันสังคมแต่อย่างใดจึงขอเตือนไปยังผู้ประกันตนว่าขณะนี้พบพวกมิจฉาชีพได้จัดทําเพจfacebookปลอมแอบอ้างชื่อสํานักงานประกันสังคมหลอกขอข้อมูลส่วนตัวผู้ประกันตนพร้อมให้โอนเงินค่าดําเนินการแล้วจะได้รับเงินเยียวยาดังกล่าวซึ่งเป็นการสร้างความเสียหายแก่ผู้ที่หลงเชื่อเสียทั้งทรัพย์สินและเสี่ยงต่อการถูกโจรกรรมข้อมูลส่วนบุคคลไปใช้ประโยชน์ในทางมิชอบสํานักงานประกันสังคม(สปส.)จึงขอแจ้งเตือนให้ผู้ประกันตนโปรดระมัดระวังอย่าหลงเชื่อเป็นอันขาดทั้งนี้หากผู้ประกันตนพบเห็นเพจปลอมหรือแพลตฟอร์มออนไลน์ต่างๆที่แอบอ้างชื่อสํานักงานประกันสังคมโปรดแจ้งมายังสํานักงานประกันสังคมหรือหากท่านเป็นผู้ได้รับความเสียหายจากการโอนเงินให้มิจฉาชีพดังกล่าวสามารถแจ้งความกับตํารวจเพื่อดําเนินคดีตามกฎหมายได้ทันทีด้วยความห่วงใยจากสํานักงานประกันสังคมหากผู้ประกันตนมีข้อสงสัยติดต่อสอบถามที่สายด่วนสํานักงานประกันสังคม1506ทุกวันตลอด24ชั่วโมง
ดังนั้นขอให้ประชาชนอย่าหลงเชื่อข้อมูลดังกล่าวและขอความร่วมมือไม่ส่งหรือแชร์ข้อมูลดังกล่าวต่อในช่องทางสื่อสังคมออนไลน์ต่างๆและสามารถติดตามและแจ้งเบาะแสข่าวปลอมได้ผ่านช่องทางต่างๆของศูนย์ต่อต้านข่าวปลอมดังนี้ไลน์@antifakenewscenter เว็บไซต์https://www.antifakenewscenter.com/ทวิตเตอร์https://twitter.com/AFNCThailandและช่องทางโทรศัพท์โทรสายด่วนGCC 1111ต่อ87
**************
รัฐบาลไทย-ข่าวทำเนียบรัฐบาล-​“เฉลิมชัย”เร่งปั้น”โลว์คอสต์แอร์คาร์โก้สินค้าเกษตร” ผนึกภาครัฐ-เอกชน ช่วยเกษตรกรขยายตลาดส่งออกทั่วโลก
วันอาทิตย์ที่ 4 กรกฎาคม 2564
​“เฉลิมชัย”เร่งปั้น”โลว์คอสต์แอร์คาร์โก้สินค้าเกษตร” ผนึกภาครัฐ-เอกชน ช่วยเกษตรกรขยายตลาดส่งออกทั่วโลก
“เฉลิมชัย”เร่งปั้น”โลว์คอสต์แอร์คาร์โก้สินค้าเกษตร” ผนึกภาครัฐ-เอกชน” ช่วยเกษตรกรขยายตลาดส่งออกทั่วโลก
นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ เปิดเผยภายหลังการประชุมเรื่องการพัฒนาระบบขนส่งสินค้าทางอากาศ (Air cargo system) วันนี้ว่า ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เป็นประธานการประชุมดังกล่าว ได้สั่งการให้เร่งดําเนินการพัฒนาระบบการขนส่งทางอากาศ (Air Cargo System) สําหรับการส่งออกสินค้าเกษตรและอาหาร ซึ่งประกอบด้วย โครงสร้างและระบบ 3 ส่วนสําคัญ ได้แก่ คาร์โก้เทอร์มินัล (Cargo Terminal) สายการบินคาร์โก้ (Air Cargo Fleet) และศูนย์ตรวจสอบคุณภาพสินค้าเกษตร-อาหารแบบครบวงจรในคาร์โก้เทอร์มินัล โดยร่วมมือกับภาครัฐและภาคเอกชนในพื้นที่ดําเนินการที่ท่าอากาศยานนานาชาติสุวรรณภูมิ ท่าอากาศยานนานาชาติดอนเมือง และท่าอากาศยานภูมิภาคที่มีความพร้อม เช่น เชียงใหม่ ขอนแก่น หาดใหญ่ ภูเก็ต เป็นต้น เพื่อเพิ่มขีดความสามารถในการแข่งขันของประเทศไทยในการส่งออกสินค้าเกษตรและอาหารเป็นการบริหารโอกาสของประเทศไทยภายใต้วิกฤติโควิด19 ทั้งนี้ สถาบันอาหารประเมินว่า ในปี 2564 การส่งออกสินค้าอาหารของไทยจะมีมูลค่า 1.08 - 1.10 ล้านล้านบาท เพิ่มขึ้น 10.2 - 12.2% เทียบกับปีที่ผ่านมา แม้จะได้รับผลกระทบจากวิกฤติการณ์โควิด 19 สะท้อนถึงศักยภาพของประเทศไทย
สําหรับศูนย์ตรวจสอบคุณภาพสินค้าเกษตร-อาหาร ณ คาร์โกเทอร์มินัล ซึ่งทําหน้าที่ให้บริการตรวจสอบรับรองสินค้าเกษตรและอาหารทั้งสินค้าพืช ประมง และปศุสัตว์ตามมาตรฐานสากลจะต้องบริการด่วน (Express Service) แบบวันสต็อปเซอร์วิสใช้เทคโนโลยีสมัยใหม่เพื่อลดเวลาและค่าใช้จ่ายของภาคเอกชนทั้งนําเข้าและส่งออกเพื่อบรรลุเป้าหมายการเป็นฮับการผลิตและขนส่งสินค้าเกษตรและอาหารของอาเซียน
นายอลงกรณ์ กล่าวว่า ดร.เฉลิมชัย ได้แจ้งต่อที่ประชุมว่าได้หารือเบื้องต้นกับนายศักดิ์สยาม ชิดชอบ รัฐมนตรีว่าการกระทรวงคมนาคมเกี่ยวกับโครงการแอร์คาร์โก้สินค้าเกษตร และมอบที่ปรึกษารัฐมนตรีเกษตรฯ เร่งประสานความร่วมมือกับทุกภาคส่วนต่อไปโดยเร็ว
“นอกจากนี้ ผู้ประกอบการบินได้นําเสนอสถานการณ์ของธุรกิจการบินและแนวทางการพัฒนาสายการบินขนส่งสินค้าทางอากาศในลักษณะโลคอสต์แอร์คาร์โก้ โดยมุ่งเป้าหมายตลาดจีน ญี่ปุ่น เกาหลี ตะวันออกกลาง ยุโรปและอเมริกาด้วยอัตราค่าบริการถูกกว่าอัตราค่าขนส่งในปัจจุบัน และเห็นด้วยกับนโยบายของรัฐมนตรีเกษตรฯ โดยพร้อมให้ความร่วมมืออย่างเต็มที่เนื่องจากการส่งออกสินค้าเกษตรและอาหารต้องการความสะดวกรวดเร็วส่งถึงลูกค้าปลายทางทั่วโลกด้วยคุณภาพและมาตรฐานระดับสากลซึ่งการขนส่งทางอากาศคือคําตอบ” นายอลงกรณ์ กล่าว
รัฐบาลไทย-ข่าวทำเนียบรัฐบาล-ผู้ว่าการรถไฟแห่งประเทศไทยนำคณะผู้บริหาร ลงพื้นที่ตรวจติดตามความก้าวหน้าโครงการก่อสร้างรถไฟทางคู่สายตะวันออกเฉียงเหนือ
วันจันทร์ที่ 1 พฤศจิกายน 2564
ผู้ว่าการรถไฟแห่งประเทศไทยนําคณะผู้บริหาร ลงพื้นที่ตรวจติดตามความก้าวหน้าโครงการก่อสร้างรถไฟทางคู่สายตะวันออกเฉียงเหนือ
พร้อมเยี่ยมเยียนให้กําลังใจ และมอบถุงยังชีพบรรเทาความเดือดร้อนแก่เจ้าหน้าที่ รฟท. และครอบครัวที่ได้รับผลกระทบจากอุทกภัย
เมื่อวันที่ 28 - 29 ตุลาคม 2564 นายนิรุฒ มณีพันธ์ ผู้ว่า การรถไฟแห่งประเทศไทย (รฟท.) กระทรวงคมนาคม นําคณะผู้บริหาร รฟท. ลงพื้นที่ติดตามความคืบหน้าโครงการก่อสร้างรถไฟทางคู่สายตะวันออกเฉียงเหนือ พร้อมทั้งเยี่ยมเยียนมอบถุงยังชีพให้กําลังใจแก่เจ้าหน้าที่ รฟท. และผู้ปฏิบัติหน้าที่ในพื้นที่ประสบอุทกภัย ตลอดจนร่วมประชุมกับหน่วยงานภาครัฐภาคเอกชนของจังหวัดนครราชสีมา บูรณาการพัฒนาการขนส่งทางรางร่วมกัน
นายนิรุฒ มณีพันธ์ ผู้ว่ารฟท. เปิดเผยว่า รฟท. ให้ความสําคัญอย่างยิ่งต่อการพัฒนาโครงการรถไฟทางคู่ตามนโยบายของรัฐบาล และมีการติดตามความก้าวหน้าโครงการลงทุนอย่างต่อเนื่อง โดยล่าสุดได้ลงพื้นที่ตรวจเยี่ยมโครงการก่อสร้างรถไฟทางคู่สายตะวันออกเฉียงเหนือ ช่วงเส้นทางฉะเชิงเทรา - คลองสิบเก้า - แก่งคอย ซึ่งเป็นเส้นทางสําคัญที่อํานวยความสะดวกในการเดินทางและขนส่งสินค้าแก่พี่น้องประชาชนระหว่างภาคกลางกับภาคอีสานขณะเดียวกัน ยังได้เยี่ยมเยียนพบปะเจ้าหน้าที่ พนักงาน ลูกจ้างรฟท. เพื่อรับฟังความคิดเห็นและให้กําลังใจในการปฏิบัติหน้าที่ ตลอดจนมอบถุงยังชีพ “ชุดห่วงใยคนรถไฟ” แก่เจ้าหน้าที่รฟท. และครอบครัวที่ปฏิบัติหน้าที่ในพื้นที่ที่ได้รับผลกระทบจากอุทกภัย เพื่อบรรเทาความเดือดร้อนและสร้างกําลังใจในการทํางาน บริเวณสถานีชุมทางแก่งคอยและนครราชสีมา
นายนิรุฒ กล่าวว่า รฟท. ร่วมประชุมกับหน่วยงานภาครัฐภาคเอกชนของจังหวัดนครราชสีมา เพื่อแลกเปลี่ยนความเห็น ตลอดจนบูรณาการความร่วมมือกับหน่วยงานต่างๆ ในการนําพื้นที่ของรฟท. มาใช้ประโยชน์ เพื่อสนับสนุนการเชื่อมโยง และพัฒนาการขนส่งทางรางกับระบบโลจิสติกส์ภายในจังหวัด ตลอดจนหาแนวทางส่งเสริมให้ประชาชน ผู้ประกอบการหันมาใช้บริการในระบบขนส่งทางรางเพิ่มขึ้นในอนาคต นอกจากนี้ ได้ตรวจเยี่ยมติดตามการปรับปรุงรถโดยสาร และเดินทางไปตรวจความก้าวหน้าในการก่อสร้างทางคู่และอุโมงค์ ระหว่างสถานีหินลับ - ผาเสด็จ ซึ่งอยู่บริเวณทางคู่ช่วงมาบกะเบา - ชุมทางถนนจิระ รวมถึงเยี่ยมชมจุดก่อสร้างโรงซ่อมในโครงการรถไฟไทย - จีน และจุดเปลี่ยนผู้โดยสารและสินค้าในอนาคตที่สถานีเชียงรากน้อยอีกด้วย
รัฐบาลไทย-ข่าวทำเนียบรัฐบาล-อัปเดต! 2 มาตรการลดค่าครองชีพด้านพลังงาน ช่วย ปชช. กิจการขนาดเล็ก มอเตอร์ไซค์รับจ้าง เริ่ม พ.ค. 65
วันพุธที่ 20 เมษายน 2565
อัปเดต! 2 มาตรการลดค่าครองชีพด้านพลังงาน ช่วย ปชช. กิจการขนาดเล็ก มอเตอร์ไซค์รับจ้าง เริ่ม พ.ค. 65
.....
ที่ประชุม ครม. (19 เม.ย. 65) เห็นชอบการปรับปรุงรายละเอียดมาตรการเร่งด่วนเพื่อบรรเทาผลกระทบประชาชนจากสถานการณ์ราคาพลังงานในปัจจุบัน สําหรับการช่วยเหลือค่าไฟบ้านอยู่อาศัยและกิจการขนาดเล็ก - ค่าน้ํามันมอเตอร์ไซค์รับจ้าง ดังนี้
.
1.ให้ส่วนลด “อัตราค่าไฟฟ้าผันแปร (ค่า FT)” แก่ผู้ใช้ไฟฟ้าประเภทบ้านอยู่อาศัยและกิจการขนาดเล็ก (ไม่รวมส่วนราชการและรัฐวิสาหกิจ) ที่มียอดการใช้ไฟฟ้าไม่เกิน 300 หน่วย/เดือน เป็นเวลา 4 เดือน (พ.ค. – ส.ค. 65) โดยเป็นการปรับถ้อยคํามาตรการฯ ให้มีความชัดเจนและช่วยเหลือแบบมุ่งเป้ามากขึ้น
.
2.ให้ส่วนลดราคาน้ํามัน “กลุ่มเบนซิน” ทั้งหมด สําหรับผู้ขับขี่รถมอเตอร์ไซค์รับจ้างที่มีใบอนุญาต - จดทะเบียนกับกรมการขนส่งทางบก จํานวน 106,655 คน (ข้อมูล ณ วันที่ 22 มี.ค. 65) ในรูปแบบรัฐร่วมจ่าย 50% ไม่เกิน 50 บ./คน/วัน และไม่เกิน 250 บ./คน/เดือน โดยกดยืนยันสิทธิ์ผ่านแอปพลิเคชันและสแกนจ่ายเงินผ่าน QR Code ณ ปั๊มน้ํามันที่ร่วมโครงการ เริ่ม พ.ค. - ก.ค. 65 พร้อมยกเว้นภาษีเงินได้ฯ สําหรับผู้ที่ได้รับเงินจากโครงการดังกล่าว
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-Cabinet approves prorogation of first ordinary session of National Assembly from Sep 19, 2022 onward
วันพุธที่ 24 สิงหาคม 2565
Cabinet approves prorogation of first ordinary session of National Assembly from Sep 19, 2022 onward
Cabinet approves prorogation of first ordinary session of National Assembly from Sep 19, 2022 onward
August 23, 2022, Deputy Government Spokesperson Traisuree Taisaranakul disclosed that the cabinet, in its meeting on August 23, 2022, approved the draft Royal Decree on prorogation of first ordinary session of National Assembly, B.E. ... (from Sep 19, 2022 onward).
The approval was made in accordance with Section 121 of the Constitution of the Kingdom of Thailand, which prescribes that each year there shall be two ordinary sessions of the National Assembly, each of which shall last 120 days. The day on which the first sitting is held shall be considered the commencement date of the first annual ordinary session, and the commencement date of the second annual ordinary session shall be fixed by the House of Representatives.
The first ordinary session of National Assembly for B.E. 2565 (2022) was convoked on May 22, 2022, and will end its 120-day period on September 18, 2022. It is, therefore, appropriate for the first annual ordinary session of the National Assembly to be prorogued from September 19, 2022 onward.
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม ลุยหมอชิต เปิดปฏิบัติการ “ปีใหม่กลับบ้านปลอดภัย ไร้ยาเสพติดและแอลกอฮอล์”
วันพุธที่ 29 ธันวาคม 2564
รัฐมนตรีว่าการกระทรวงยุติธรรม ลุยหมอชิต เปิดปฏิบัติการ “ปีใหม่กลับบ้านปลอดภัย ไร้ยาเสพติดและแอลกอฮอล์”
รัฐมนตรีว่าการกระทรวงยุติธรรม ลุยหมอชิต เปิดปฏิบัติการ “ปีใหม่กลับบ้านปลอดภัย ไร้ยาเสพติดและแอลกอฮอล์” เตือนอย่ารับฝากของจากคนแปลกหน้าอาจจะกลายเป็นผู้ต้องหาไม่รู้ตัว
เมื่อเวลา 17.30 น.ที่สถานีขนส่งผู้โดยสารกรุงเทพ (หมอชิต) นายสมศักดิ์ เทพสุทิน รัฐมนตรีว่าการกระทรวงยุติธรรมเป็นประธานพิธีเปิดปฏิบัติการป้องกันการใช้ยาเสพติดในผู้ขับขี่รถโดยสารสาธารณะ ประจําปีงบประมาณ 2565“ปีใหม่กลับบ้านปลอดภัย ไร้ยาเสพติดและแอลกอฮอล์” โดยมี น.ส.ณัฐธ์ภัสส์ ยงใจยุทธ ผู้ช่วยรมว.ยุติธรรม นายวิชัย ไชยมงคล เลขาธิการ ป.ป.ส. ผู้แทนกองบัญชาการตํารวจนครบาล ผู้แทนกองตรวจการขนส่งทางบก ผู้แทนบริษัท ขนส่ง จํากัด และผู้แทนกรุงเทพมหานคร ร่วมงาน
นายสมศักดิ์ กล่าวว่า ปฏิบัติการนี้ นายกรัฐมนตรี มีความห่วงใยต่อประชาชนในการเดินทางกลับภูมิลําเนาในช่วงเทศกาลปีใหม่ และได้กําชับให้ทุกหน่วยงานบูรณาการร่วมกันบริการ อํานวยความสะดวก ให้แก่ประชาชน รวมถึงการลดอุบัติเหตุทางถนน ขณะเดียวกัน หน่วยงานในสังกัดของกระทรวงยุติธรรม อย่าง สํานักงาน ป.ป.ส.ได้ร่วมกับ กองบัญชาการตํารวจนครบาล กรมการขนส่งทางบก บริษัท ขนส่ง จํากัดและกรุงเทพมหานคร จัดกิจกรรมรณรงค์ในผู้ขับขี่รถโดยสารสาธารณะ ภายใต้ปฏิบัติการ“ปีใหม่กลับบ้านปลอดภัย ไร้ยาเสพติดและแอลกอฮอล์” โดยมีวัตถุประสงค์เพื่อรณรงค์สร้างการรับรู้และความเข้าใจแก่ประชาชนผู้เดินทางและประชาชนในหมู่บ้านชุมชน เกี่ยวกับการป้องกันยาเสพติดและอาชญากรรม นอกจากนี้สํานักงาน ป.ป.ส. ร่วมกับหน่วยงานภาคีดําเนินกิจกรรมการตรวจปัสสาวะหาสารเสพติด ตรวจวัดแอลกอฮอล์พนักงานขับรถโดยสาร ตรวจหายาเสพติดและสิ่งผิดกฎหมายตามสัมภาระต่างๆ ของสุนัขตํารวจ
"ผมอยากฝากไปยังพี่น้องประชาชน ที่เดินทางรถสาธารณะต้องเฝ้าระวังสัมภาระ และไม่รับฝากสิ่งของจากคนแปลกหน้าในระหว่างเดินทาง เพราะอาจถูกกลุ่มผู้ค้ายาเสพติดนํายาเสพติดมาฝากไว้ ทําให้ตกเป็นผู้ต้องหาร่วม
ขนยาเสพติดโดยไม่รู้ตัว และหากเป็นผู้ขับขี่ยานพาหนะควรพักผ่อนให้เพียงพอ ไม่ใช้ยาเสพติดหรือสารกระตุ้นหรือแอลกอฮอล์ ซึ่งเป็นสาเหตุหนึ่งของการทําให้เกิดอุบัติเหตุบนท้องถนนได้ นอกจากนี้ยังอยากขอให้เจ้าหน้าที่ ป.ป.ส. และตํารวจช่วยกันสอดส่องนักค้า ที่จะฉกฉวยโอกาสช่วงเทศกาลปีใหม่ ลําเลียง และนําเข้า ซึ่งหากประชาชนทราบเบาะแสยาเสพติด สามารถแจ้งได้ที่ สายด่วนป.ป.ส.โทร.1386"นายสมศักดิ์ กล่าว
จากนั้นนายสมศักดิ์ และคณะได้ปล่อยแถวเจ้าหน้าที่เพื่อปฏิบัติงาน ซึ่งจากการสุ่มตรวจปัสสาวะหาสารเสพติดในพนักงานขับรถ 31 รายไม่พบสารเสพติด และได้เดินแจกสเปรย์แอลกอฮอล์และหน้ากากอนามัยให้กับผู้โดยสารที่รอรถ รวมทั้งการประชาสัมพันธ์โครงการ และพูดคุยกับประชาชนในสถานีขนส่งด้วย
รัฐบาลไทย-ข่าวทำเนียบรัฐบาล-บขส. ปรับตารางเดินรถให้สอดคล้องกับประกาศ ศบค. เริ่ม 1 ตุลาคม 2564
วันพฤหัสบดีที่ 30 กันยายน 2564
บขส. ปรับตารางเดินรถให้สอดคล้องกับประกาศ ศบค. เริ่ม 1 ตุลาคม 2564
โดยผ่อนปรนมาตรการห้ามออกนอกเคหสถานเป็นระหว่างเวลา 22.00 - 04.00 น. ซึ่งจะมีผลบังคับใช้ตั้งแต่วันที่ 1 ตุลาคม 2564 เป็นต้นไป
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จํากัด (บขส.) กระทรวงคมนาคม กล่าวว่า ตามที่ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. ได้มีมติเห็นชอบการปรับมาตรการสําหรับกิจกรรมและกิจการในพื้นที่ควบคุมสูงสุดและเข้มงวด (สีแดงเข้ม 29 จังหวัด) โดยผ่อนปรนมาตรการห้ามออกนอกเคหสถานเป็นระหว่างเวลา 22.00 - 04.00 น. ซึ่งจะมีผลบังคับใช้ตั้งแต่วันที่ 1 ตุลาคม 2564 เป็นต้นไป นั้น
บขส. ขอแจ้งตารางการเดินรถในเส้นทางภาคเหนือ ภาคตะวันออกเฉียงเหนือ ภาคตะวันออก และเส้นทางภาคใต้ จํานวน 30 เส้นทาง ที่จะเปิดให้บริการตั้งแต่วันที่ 1 ตุลาคม 2564 ดังนี้
1. เส้นทางภาคเหนือ เปิดให้บริการจํานวน 9 เส้นทาง ได้แก่ กรุงเทพฯ - เชียงใหม่ (ข) กรุงเทพฯ - เขื่อนภูมิพลกรุงเทพฯ - ทุ่งช้าง กรุงเทพฯ - อุตรดิตถ์ กรุงเทพฯ - แม่สอด กรุงเทพฯ - แม่สาย กรุงเทพฯ - ป่าแดด - เชียงของ กรุงเทพฯ - หล่มเก่า และกรุงเทพฯ - คลองลาน ส่วนอีก 1 เส้นทาง คือ เส้นทางกรุงเทพฯ - สุโขทัย - อุทยานประวัติศาสตร์สุโขทัย จะเปิดให้บริการอีกครั้ง หลังระดับน้ําท่วมลดลง
2. เส้นทางภาคตะวันออกเฉียงเหนือและภาคตะวันออก เปิดให้บริการจํานวน 10 เส้นทาง ได้แก่ กรุงเทพฯ - หนองบัวลําภู กรุงเทพฯ - นครพนม กรุงเทพฯ - เลย - เชียงคาน กรุงเทพฯ - สุรินทร์ กรุงเทพฯ - บุรีรัมย์ กรุงเทพฯ - อุบลราชธานี กรุงเทพฯ - มุกดาหาร กรุงเทพฯ - รัตนบุรี กรุงเทพฯ - จันทบุรี - ตราด และกรุงเทพฯ - สระบุรี
3. เส้นทางภาคใต้ เปิดให้บริการจํานวน 11 เส้นทาง ได้แก่ เส้นทางกรุงเทพฯ (หมอชิต 2) - ตะกั่วป่า - โคกกลอย กรุงเทพฯ (หมอชิต 2) - ภูเก็ต กรุงเทพฯ (หมอชิต 2) - กระบี่ กรุงเทพฯ (หมอชิต 2) - ตรัง - สตูล กรุงเทพฯ (หมอชิต 2) - เกาะสมุย กรุงเทพฯ (หมอชิต 2) - หาดใหญ่ กรุงเทพฯ - สงขลา กรุงเทพฯ - ยะลา กรุงเทพฯ - สุไหงโกลก กรุงเทพฯ - ภูเก็ต และกรุงเทพฯ - หาดใหญ่ - สงขลา
กรรมการผู้จัดการใหญ่ บขส. กล่าวเพิ่มเติมว่า บขส. ยังคงคุมเข้มมาตรการป้องกันการแพร่ระบาดของเชื้อไวรัส COVID-19 โดยมีการตรวจวัดอุณหภูมิ จํากัดจํานวนผู้โดยสารไม่เกิน 75% ของจํานวนที่นั่งทั้งหมด ห้ามรับประทานอาหารบนรถ และขอความร่วมมือผู้ใช้บริการปฏิบัติตามมาตรการของสาธารณสุข D-M-H-T-T-A อย่างเคร่งครัด
ทั้งนี้ผู้ใช้บริการสามารถจองตั๋วล่วงหน้าเดินทางกับ บขส. ได้ ผ่าน Website บขส. https://tcl99web.transport.co.th/Home ร้าน 7-Eleven เคาน์เตอร์เซอร์วิสทุกสาขา หรือตัวแทนจําหน่ายตั๋ว ของ บขส. และสามารถชําระค่าโดยสาร บขส. โดยใช้สิทธิ์โครงการคนละครึ่ง ผ่านแอปพลิเคชัน “เป๋าตัง” ได้ โดยสิทธิ์ดังกล่าวไม่สามารถใช้กับการจองตั๋วล่วงหน้าได้ และไม่สามารถยกเลิก คืน เปลี่ยนแปลงตั๋วได้ทุกกรณี รวมทั้งผู้โดยสารที่ฉีดวัคซีนครบ 2 เข็ม สามารถใช้สิทธิ์รับส่วนลดค่าโดยสาร 20% (ไม่รวมค่าธรรมเนียม) จํากัดจํานวนที่นั่งต่อเที่ยววิ่ง ได้จนถึงวันที่ 31 ตุลาคมนี้ สอบถามรายละเอียดเพิ่มเติมได้ที่ช่องจําหน่ายตั๋วรถโดยสารของ บขส. ทั่วประเทศ และ Call Center 1490 เรียก บขส. ตลอด 24 ชั่วโมง
รัฐบาลไทย-ข่าวทำเนียบรัฐบาล-กระทรวงเกษตรฯ ดันโครงการแก้ไขปัญหาหนี้เกษตรกรสมาชิกกองทุนฟื้นฟูและพัฒนาเกษตรกร ลูกหนี้ธนาคารของรัฐ 4 แห่ง ตามมติคณะรัฐมนตรี
วันอังคารที่ 10 พฤษภาคม 2565
กระทรวงเกษตรฯ ดันโครงการแก้ไขปัญหาหนี้เกษตรกรสมาชิกกองทุนฟื้นฟูและพัฒนาเกษตรกร ลูกหนี้ธนาคารของรัฐ 4 แห่ง ตามมติคณะรัฐมนตรี
กระทรวงเกษตรฯ ดันโครงการแก้ไขปัญหาหนี้เกษตรกรสมาชิกกองทุนฟื้นฟูและพัฒนาเกษตรกร ลูกหนี้ธนาคารของรัฐ 4 แห่ง ตามมติคณะรัฐมนตรี
นายสําราญสาราบรรณ์รองปลัดกระทรวงเกษตรและสหกรณ์เปิดเผยภายหลังเป็นประธานการประชุมหารือการกําหนดแนวทางการปรับโครงสร้างหนี้ของเกษตรกรตามมติคณะรัฐมนตรีเมื่อวันที่22มีนาคม2565ที่ผ่านมาว่าคณะรัฐมนตรีมีมติเห็นชอบในหลักการแก้ไขปัญหาหนี้สินเกษตรกรสมาชิกกองทุนฟื้นฟูและพัฒนาเกษตรกรในโครงการแก้ไขปัญหาหนี้เกษตรกรสมาชิกกองทุนฟื้นฟูและพัฒนาเกษตรกรลูกหนี้ธนาคารของรัฐ4แห่ง
โดยคณะรัฐมนตรีเห็นชอบในหลักการให้เกษตรกรทําสัญญาปรับโครงสร้างหนี้กับเจ้าหนี้เดิมโดยพักชําระหนี้เงินต้นครึ่งหนึ่งและดอกเบี้ยทั้งหมดไว้ก่อนและให้เกษตรกรฯทําสัญญาผ่อนชําระหนี้เงินต้นครึ่งหนึ่งตามระยะเวลาที่ตกลงไว้แต่ไม่เกิน15ปีสําหรับการชดเชยเงินต้นร้อยละ50รัฐจะรับภาระในการจัดสรรเมื่อเกษตรกรได้ชําระหนี้สินงวดสุดท้ายเสร็จสิ้นแล้วทั้งนี้ให้กระทรวงเกษตรฯโดยสํานักงานกองทุนฟื้นฟูและพัฒนาเกษตรกรร่วมกับกระทรวงการคลังธนาคารเพื่อการเกษตรและสหกรณ์การเกษตร(ธ.ก.ส.)ธนาคารออมสินธนาคารอาคารสงเคราะห์(ธอส.)ธนาคารพัฒนาวิสาหกิจขนาดกลางและขนาดย่อมแห่งประเทศไทย(SME BANK)และหน่วยงานที่เกี่ยวข้องพิจารณากําหนดรายละเอียดและแนวทางการดําเนินการให้สอดคล้องกับหลักการข้างต้นรวมถึงกําหนดกรอบวงเงินสําหรับดําเนินการตามความจําเป็นเหมาะสมและดําเนินการให้ถูกต้องตามกฎหมายระเบียบหลักเกณฑ์และมติคณะรัฐมนตรีที่เกี่ยวข้องต่อไปในส่วนของดอกเบี้ยค้างชําระของธนาคารรัฐ4แห่งให้หน่วยงานที่เกี่ยวข้องพิจารณากําหนดแนวทางการดําเนินการให้ได้ข้อยุติที่เหมาะสมแล้วเสนอคณะรัฐมนตรีพิจารณาต่อไป
นายสําราญกล่าวเพิ่มเติมว่าเพื่อเป็นการดําเนินการตามมติคณะรัฐมนตรีดังกล่าวสํานักงานกองทุนฟื้นฟูและพัฒนาเกษตรกร(กฟก.)ได้จัดทํา(ร่าง)ขั้นตอนและวิธีปรับโครงสร้างหนี้ตามโครงการแก้ไขปัญหาหนี้สินเกษตรกรสมาชิกกองทุนฟื้นฟูและพัฒนาเกษตรกรลูกหนี้ธนาคารของรัฐ4แห่งรวม7ขั้นตอนเพื่อหารือร่วมกับสถาบันเจ้าหนี้ธนาคารของรัฐทั้ง4แห่ง  ซึ่งได้รับความเห็นชอบในหลักการแล้วโดยขั้นตอนที่1)กฟก.จัดส่งรายชื่อเกษตรกรกลุ่มเป้าหมายให้กฟก.จังหวัดติดประกาศ2)เกษตรกรแจ้งความประสงค์ร่วม/ไม่เข้าร่วมโครงการ3)กฟก.จังหวัดสรุปรายชื่อเกษตรกรที่เข้าร่วมและไม่เข้าร่วมรอรายละเอียดและการสั่งการจัดส่งให้ธนาคารเจ้าหนี้
4)ธนาคารเจ้าหนี้พิจารณาปรับโครงสร้างหนี้ให้เกษตรกรตามรายชื่อ   5)ธนาคารเจ้าหนี้แจ้งรายชื่อเกษตรกรที่ทําสัญญาปรับโครงสร้างหนี้จัดส่งให้กฟก.จังหวัดเพื่อนําเข้าสู่กระบวนการฟื้นฟูและพัฒนาอาชีพเกษตรกร6)ธนาคารเจ้าหนี้ขอชดเชยเงินต้นร้อยละ50และดอกเบี้ยจากรัฐบาลเมื่อเกษตรกรชําระหนี้เสร็จสิ้นตามสัญญา7)กฟก.เสนอเรื่องเข้าสู่คณะรัฐมนตรีเพื่อพิจารณาเงินชดเชยต่อไป
รัฐบาลไทย-ข่าวทำเนียบรัฐบาล-รฟม. ห่วงใย จัดกิจกรรม “มอบกล่องทันใจเติมความสุขให้ประชาชน ครั้งที่ 2” เป็นวันที่ 8
วันจันทร์ที่ 30 สิงหาคม 2564
รฟม. ห่วงใย จัดกิจกรรม “มอบกล่องทันใจเติมความสุขให้ประชาชน ครั้งที่ 2” เป็นวันที่ 8
โดยคัดเลือกมาจากร้านอาหารบริเวณแนวสายทางรถไฟฟ้าในความรับผิดชอบของ รฟม.
วันนี้ (30 สิงหาคม 2564) การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม ได้ส่งมอบอาหารกล่องจากร้านอาหารบริเวณแนวสายทางโครงการรถไฟฟ้า รฟม. ที่ได้รับผลกระทบจากสถานการณ์การแพร่ระบาดของเชื่อไวรัส COVID - 19 ภายใต้กิจกรรม “กล่องทันใจเติมความสุขให้ประชาชน ครั้งที่ 2” เป็นวันที่ 8 โดยได้มอบอาหารกล่อง จํานวน 1,000 กล่อง เพื่อแจกจ่ายให้แก่ประชาชนบริเวณหน้าร้านค้า ทั้งนี้ อาหารกล่องดังกล่าว คัดเลือกมาจากร้านอาหารบริเวณแนวสายทางรถไฟฟ้าในความรับผิดชอบของ รฟม. ดังนี้
1. ร้านสถานีไก่ทอด อยู่บริเวณทางออกที่ 1 สถานีเพชรบุรี รถไฟฟ้ามหานคร สายเฉลิมรัชมงคล (MRT สายสีน้ําเงิน) ติดกับลานจอดรถ
พิกัดร้าน https://goo.gl/maps/cXCusiRx459xWwo88
2. ร้านหมูทอดเบรกแตก อยู่บริเวณสถานีพหลโยธิน รถไฟฟ้ามหานคร สายเฉลิมรัชมงคล (MRT สายสีน้ําเงิน
พิกัดร้าน https://maps.app.goo.gl/QzLUemrCmKo71Nc56
3. ร้านโจ๊กมัลลิกา อยู่บริเวณสถานีพหลโยธิน รถไฟฟ้ามหานคร สายเฉลิมรัชมงคล (MRT สายสีน้ําเงิน) หน้าซอยลาดพร้าว 1 อยู่ข้างร้านขายทอง
พิกัดร้าน https://goo.gl/maps/5oSjjkk5kkaa7b5G6
4. ร้านหมีมีหนวดก๋วยเตี๋ยวเรือหม้อไฟ อยู่บริเวณสถานีศูนย์วัฒนธรรมแห่งประเทศไทย รถไฟฟ้ามหานคร สายเฉลิมรัชมงคล (MRT สายสีน้ําเงิน) ภายในซอยรัชดาภิเษก 7 หน้า Fitness 7
พิกัดร้าน https://goo.gl/maps/DZUCePnmDdskccnV8
5. ร้านครัวจําแลงแปลงกาย อยู่บริเวณสถานีรามคําแหง 12 โครงการรถไฟฟ้าสายสีส้ม ช่วงศูนย์วัฒนธรรมแห่งประเทศไทย – มีนบุรี (สุวินทวงศ์) เข้าไปในซอยรามคําแหง 4 ประมาณ 300 เมตร
พิกัดร้าน https://g.page/kruajamlang?share
ทั้งนี้ กิจกรรมดังกล่าวเป็นส่วนหนึ่งของกิจกรรมเพื่อสังคม ที่ รฟม. ได้ดําเนินมาอย่างต่อเนื่อง โดยได้จัดขึ้นเป็นครั้งที่ 2 หลังจากครั้งแรก รฟม. ได้สนับสนุนร้านอาหารตามแนวสายทางรถไฟฟ้าเพื่อมอบแก่บุคลากรทางการแพทย์และโรงพยาบาลสนาม จํานวน 8,000 กล่อง และในครั้งนี้ รฟม. ได้ตั้งเป้าหมายที่จะสนับสนุนอาหารจากร้านอาหารตามแนวสายทางรถไฟฟ้าที่ได้รับผลกระทบจากสถานการณ์ COVID-19 จํานวน 8,000 กล่อง รวมจํานวนทั้งสิ้น 16,000 กล่อง โดยมีระยะเวลาดําเนินกิจกรรมตั้งแต่วันที่ 23 - 30 สิงหาคม 2564 ท่านสามารถติดตามข้อมูลข่าวสาร รฟม. ได้ที่ www.mrta.co.th และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย
รัฐบาลไทย-ข่าวทำเนียบรัฐบาล-นายกรัฐมนตรี ประกาศเป้าหมาย เปิดประเทศภายใน 120 วัน
วันพฤหัสบดีที่ 1 กรกฎาคม 2564
นายกรัฐมนตรี ประกาศเป้าหมาย เปิดประเทศภายใน 120 วัน
วันจันทร์ที่ 21 มิถุุนายน 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ค่ะ
พล.อ.ประยุทธ์ จันทร์โอชา นายกรัฐมนตรีประกาศเป้าหมาย “ประเทศไทยต้องเปิดประเทศ ภายใน 120 วัน” โดยต้นเดือน ต.ค. นี้ ประชาชนจะได้รับวัคซีนโควิด-19 อย่างน้อย 1 เข็มจํานวน 50 ล้านคน ขณะนี้รัฐบาลทํางานกับผู้ผลิตวัคซีน 6 ราย คือ ไฟเซอร์ จอห์นสันแอนด์จอนห์สัน โมเดิร์นน่า แอสตราเซนเนกา ซิโนแวค และซิโนฟาร์ม โดยได้ลงนามในสัญญาจองหรือสัญญาซื้อไปแล้ว 105.5 ล้านโดส และจะทยอยส่งมอบภายในปีนี้ หากเป็นไปตามแผนจะสามารถฉีดวัคซีนให้ประชาชนได้เฉลี่ยเดือนละกว่า 10 ล้านโดส พร้อมเน้นย้ําว่า ภารกิจต่อไปคือการทําให้ทุกคนสามารถกลับมาทํามาหากินได้ปกติอีกครั้งโดยเร็วที่สุด
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-How to ขับรถประหยัดน้ำมัน
วันพุธที่ 25 พฤษภาคม 2565
How to ขับรถประหยัดน้ํามัน
How to ขับรถประหยัดน้ํามัน
รัฐบาลไทย-ข่าวทำเนียบรัฐบาล-รองปลัดกระทรวงดิจิทัลฯ บรรยายพิเศษ เรื่อง “PDPA และ สภาผู้แทนราษฎร”
วันอังคารที่ 12 กรกฎาคม 2565
รองปลัดกระทรวงดิจิทัลฯ บรรยายพิเศษ เรื่อง “PDPA และ สภาผู้แทนราษฎร”
รองปลัดกระทรวงดิจิทัลฯ บรรยายพิเศษ เรื่อง “PDPA และ สภาผู้แทนราษฎร”
เมื่อวันที่ 12 กรกฎาคม 2565 ดร.เวทางค์ พ่วงทรัพย์ รองปลัดกระทรวงดิจิทัลเพื่อเศรษฐกิจและสังคม ทําหน้าที่ เลขาธิการคณะกรรมการคุ้มครองข้อมูลส่วนบุคคล และ อจ. ไพบูลย์ อมรภิญโญเกียรติ ที่ปรึกษา เลขาธิการฯ บรรยายพิเศษ " PDPA และ สภาผู้แทนราษฎร" เพื่อเสริมสร้างความรู้ความเข้าใจเกี่ยวกับสาระสําคัญของ พ.ร.บ. คุ้มครองข้อมูลส่วนบุคคลฯ (PDPA) รวมทั้งแนวทางปฏิบัติเพื่อให้เป็นไปตามข้อกําหนดในกฎหมาย และผลกระทบที่มีต่อ สภาผู้แทนและ สํานักงานเลขาธิการสภาผู้แทนราษฎร
มีเนื้อหา ประกอบด้วย หลักการของ พ.ร.บ.ข้อมูลส่วนบุคคลฯ ขอบเขตการบังคับใช้ ผลกระทบต่อ สภาผู้แทน และ สํานักงานฯ ตลอดจน แนวทางการดําเนินงานให้สอดคล้องกับกฎหมายและกรณีศึกษา
นอกจากนี้ได้มีการอภิปรายเรื่อง PDPA และ พรบ ข้อมูลข่าวสาร ตลอดจนแลกเปลี่ยนความเห็นและตอบคําถามที่เกี่ยวข้อง
************************
รัฐบาลไทย-ข่าวทำเนียบรัฐบาล-กรมทางหลวงชนบททาสีตีเส้นทางม้าลายบริเวณหน้าโรงเรียนในพื้นที่จังหวัดปทุมธานี เพื่อความสะดวกปลอดภัยของประชาชน
วันจันทร์ที่ 7 มีนาคม 2565
กรมทางหลวงชนบททาสีตีเส้นทางม้าลายบริเวณหน้าโรงเรียนในพื้นที่จังหวัดปทุมธานี เพื่อความสะดวกปลอดภัยของประชาชน
กรมทางหลวงชนบท (ทช.) กระทรวงคมนาคม  โดยแขวงทางหลวงชนบทปทุมธานี จัดกิจกรรมจิตอาสา “เราทําความดีด้วยหัวใจ” ปรับปรุงทางม้าลายบริเวณหน้าโรงเรียนให้อยู่ในสภาพพร้อมใช้งาน จํานวน 3 แห่ง
กรมทางหลวงชนบท (ทช.) กระทรวงคมนาคม โดยแขวงทางหลวงชนบทปทุมธานี จัดกิจกรรมจิตอาสา “เราทําความดีด้วยหัวใจ” ปรับปรุงทางม้าลายบริเวณหน้าโรงเรียนให้อยู่ในสภาพพร้อมใช้งาน จํานวน 3 แห่ง ได้แก่ ถนนทางหลวงชนบทสาย ปท.3006 ช่วง กม. ที่ 9+500 บริเวณหน้าโรงเรียนเจริญดีวิทยา ถนนทางหลวงชนบท สาย ปท.3009 ช่วง กม. ที่ 4+400 บริเวณหน้าโรงเรียนวัดอดิศร และช่วง กม. ที่ 6+500 บริเวณหน้าโรงเรียนวัดทศทิศาราม ทั้งนี้ เพื่อเป็นการอํานวยความสะดวกปลอดภัยให้ประชาชนและนักเรียนสามารถมองเห็นได้อย่างชัดเจน ป้องกันการเกิดอุบัติเหตุ รวมถึงเป็นการปลูกฝั่งให้นักเรียนเข้าใจและปฏิบัติตามกฎจราจรได้อย่างถูกต้อง ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม และนายอภิรัฐ ไชยวงศ์น้อย อธิบดีกรมทางหลวงชนบท
ทั้งนี้ ทช. มีแผนที่จะดําเนินการปรับปรุงทางม้าลายเพิ่มเติมเพื่อเพิ่มความปลอดภัยในพื้นที่บนถนนทางหลวงชนบทสาย ปท.3035 บริเวณหน้าโรงเรียนรวมราษฎร์สามัคคี โรงเรียนร่วมจิตประสาท และโรงเรียนเทพศิรินทร์คลองสิบสาม จังหวัดปทุมธานี ตามลําดับต่อไป
รัฐบาลไทย-ข่าวทำเนียบรัฐบาล-วัคซีนไฟเซอร์เด็ก ล็อตแรกถึงไทย 26 ม.ค. นี้ เริ่มฉีดคิวแรก 31 ม.ค. ให้เด็กมีโรคประจำตัวก่อน
วันศุกร์ที่ 21 มกราคม 2565
วัคซีนไฟเซอร์เด็ก ล็อตแรกถึงไทย 26 ม.ค. นี้ เริ่มฉีดคิวแรก 31 ม.ค. ให้เด็กมีโรคประจําตัวก่อน
.....
นายอนุทิน ชาญวีรกูล รองนายกรัฐมนตรีและรมว.สาธารณสุข เผยความคืบหน้าการฉีดวัคซีนไฟเซอร์สําหรับเด็กอายุ 5 - 11 ปี ซึ่งคาดว่าวัคซีนล็อตแรกจะเข้ามาถึงประเทศไทยวันที่ 26 ม.ค. 65 จํานวน 3 ล้านโดส จาก 10 ล้านโดสที่สั่งจองไว้เบื้องต้น
.
เมื่อมาถึง กรมวิทยาศาสตร์การแพทย์จะตรวจรับรองคุณภาพและรุ่นการผลิต ซึ่งจะใช้เวลาประมาณ 2 - 3 วัน เมื่อผ่านขั้นตอนนี้แล้วจะกระจายวัคซีนไปที่สถาบันสุขภาพเด็กแห่งชาติมหาราชินี (รพ.เด็ก) ก่อนเป็นแห่งแรก เพื่อเดินหน้าฉีดให้กับเด็กที่มีโรคประจําตัว ซึ่งถือเป็นเด็กกลุ่มเสี่ยง ก่อนจะกระจายไปยังโรงพยาบาลต่าง ๆ ซึ่งได้ประสานกระทรวงศึกษาธิการดําเนินการฉีดวัคซีนให้กับเด็ก และขอความร่วมมือผู้ปกครองให้พาบุตรหลานมาฉีดวัคซีนเพื่อความปลอดภัย
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ดีอีเอส หนุนไปรษณีย์ไทยนำดิจิทัลขยายตลาดสินค้าชุมชน
วันศุกร์ที่ 19 พฤศจิกายน 2564
ดีอีเอส หนุนไปรษณีย์ไทยนําดิจิทัลขยายตลาดสินค้าชุมชน
ดีอีเอส หนุนไปรษณีย์ไทยนําดิจิทัลขยายตลาดสินค้าชุมชน
กระทรวงดิจิทัลฯ มอบนโยบายไปรษณีย์ไทย ขับเคลื่อนดิจิทัลเข้าถึงผู้ประกอบการระดับชุมชนและเกษตรกร สร้างช่องทางเข้าถึงพื้นที่การตลาด และลูกค้ากลุ่มใหม่ทั่วไทย หนุนยกระดับรายได้เต็มรูปแบบ
นายเนวินธุ์ ช่อชัยทิพฐ์ ผู้ช่วยรัฐมนตรีประจํากระทรวงดิจิทัลเพื่อเศรษฐกิจและสังคม (ดีอีเอส) กล่าวว่า ภายใต้กรอบนโนบายของรัฐบาลภายใต้ พล.อ.ประยุทธ์ จันทร์โอชา นายกรัฐมนตรี ในการลงทุนโครงสร้างพื้นฐานดิจิทัลที่ทันสมัยครอบคลุมทั่วประเทศ ให้ประชาชนทุกกลุ่มเข้าถึง และใช้ประโยชน์จากดิจิทัลในการเพิ่มรายได้ สร้างโอกาสใหม่ๆ ในการประกอบอาชีพ ตลอดจนยกระดับคุณภาพชีวิต
ทั้งนี้ กระทรวงดิจิทัลฯ ได้มีการวางแนวทางใช้ดิจิทัล เพื่อเป็นอีกหนึ่งกลไกในการยกระดับเศรษฐกิจและสังคม ตลอดจนส่งเสริมการดําเนินธุรกิจให้กับประชาชนในระดับชุมชน โดยการนําดิจิทัลไปใช้ให้ตรงกับบริบททางพื้นที่ ผ่านทางหน่วยงานต่างๆ ในสังกัดกระทรวงฯ
ล่าสุด ได้นําศักยภาพของไปรษณีย์ไทย ในฐานะผู้นําด้านการสื่อสารและขนส่งหลักของชาติ ร่วมกระตุ้นเศรษฐกิจกลุ่มจังหวัดภาคใต้ฝั่งอันดามัน ประกอบด้วย จังหวัดภูเก็ต ระนอง กระบี่ ตรัง พังงา และสตูล สนับสนุนผู้ประกอบการและวิสาหกิจชุมชน ให้สามารถดําเนินธุรกิจด้วยเครือข่ายของไปรษณีย์ไทยที่เข้าถึงได้ทุกพื้นที่ การช่วยยกระดับสินค้าให้พร้อมต่อการทําตลาดที่เปลี่ยนแปลง เข้าถึงโอกาสทางการตลาดและกลุ่มลูกค้าใหม่ๆ ทั่วประเทศไทย โดยสามารถคงคุณภาพของสินค้าที่ฝากส่งได้ตั้งแต่ต้นทาง–ปลายทาง
นายเอกสิทธิ์ คุณานันทกุล เลขานุการรัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) กล่าวว่า ดีอีเอส และไปรษณีย์ไทย ร่วมกันจัดหาโซลูชั่น และเทคโนโลยีช่วยยกระดับการขนส่งให้กับพื้นที่ทั้ง 6 จังหวัดข้างต้น โดยจัดระบบขนส่งแบบควบคุมอุณหภูมิ ภายใต้ชื่อบริการ “ฟิ้วซ์ โพสต์ (Fuze Post) ซึ่งเป็นธุรกิจร่วมทุนระหว่างไปรษณีย์ไทย และเอกชนผู้ให้บริการโลจิสติกส์รายใหญ่อีก 2 ราย เข้ามาช่วยยกระดับประสิทธิภาพการขนส่งอาหารทะเลสด อาหารทะเลแปรรูป อาหารแช่แข็ง
“กลุ่มจังหวัดภาคใต้ฝั่งอันดามัน เป็นพื้นที่ที่มีศักยภาพของประเทศทั้งด้านการท่องเที่ยว และอุตสาหกรรมอาหาร ดังนั้นผู้ประกอบการชุมชน และตลาดประมงที่มีอยู่เป็นจํานวนมาก จะมีช่องทางในการกระจายสินค้าไปยังกลุ่มธุรกิจอาหารต่างๆ และผู้บริโภคมากขึ้น มีความรวดเร็วในการจัดส่งระยะเวลา 1 วันทําการ นับถัดจากวันที่ฝากส่งสําหรับปลายทางกรุงเทพฯ ปริมณฑล และ 2 วันสําหรับปลายทางต่างจังหวัด” นายเอกสิทธิ์กล่าว
นอกจากนี้ ยังมีช่องทางอีมาร์เก็ตเพลสเว็บไซต์ Thailandpostmart.com อํานวยความสะดวกให้ผู้ประกอบการสินค้าชุมชน มีช่องทางการขายสามารถเชื่อมโยงไปยังผู้บริโภคในทุกพื้นที่ได้มากขึ้น ปัจจุบันมีผู้ประกอบการในพื้นที่ภาคใต้ 14 จังหวัด จําหน่ายสินค้าผ่านช่องทางนี้จํานวน 1,281 ราย มีสินค้าประเภทต่างๆ กว่า 817 รายการ เช่น อาหารแปรรูป สินค้าทางการเกษตร ฯลฯ โดยช่วง 10 เดือนที่ผ่านมามียอดสั่งซื้อสินค้าในพื้นที่ดังกล่าวรวมมูลค่ากว่า 11.33 ล้านบาท
**********************
รัฐบาลไทย-ข่าวทำเนียบรัฐบาล-รองปลัดฯ ภานุวัฒน์ หารือโครงการบริการจัดการพลังงานติดตั้งระบบผลิตไฟฟ้าจากแสงอาทิตย์ชนิดติดตั้งบนหลังคาของ​หน่วยงานในสังกัดกระทรวงอุตสาหกรรม
วันพฤหัสบดีที่ 3 กุมภาพันธ์ 2565
รองปลัดฯ ภานุวัฒน์ หารือโครงการบริการจัดการพลังงานติดตั้งระบบผลิตไฟฟ้าจากแสงอาทิตย์ชนิดติดตั้งบนหลังคาของ​หน่วยงานในสังกัดกระทรวงอุตสาหกรรม
นายภานุวัฒน์ ตริยางกูรศรี​ รองปลัดกระทรวงอุตสาหกรรม เป็นประธานในการหารือโครงการบริการจัดการพลังงานติดตั้งระบบผลิตไฟฟ้าจากแสงอาทิตย์ชนิดติดตั้งบนหลังคาของหน่วยงานในสังกัดกระทรวงอุตสาหกรรม
รองปลัดฯ ภานุวัฒน์ หารือโครงการบริการจัดการพลังงานติดตั้งระบบผลิตไฟฟ้าจากแสงอาทิตย์ชนิดติดตั้งบนหลังคาของ​หน่วยงานในสังกัดกระทรวงอุตสาหกรรม
วันที่ 1 กุมภาพันธ์ 2565 นายภานุวัฒน์ ตริยางกูรศรี​ รองปลัดกระทรวงอุตสาหกรรม เป็นประธานในการหารือโครงการบริการจัดการพลังงานติดตั้งระบบผลิตไฟฟ้าจากแสงอาทิตย์ชนิดติดตั้งบนหลังคาของหน่วยงานในสังกัดกระทรวงอุตสาหกรรม เพื่อรับฟังการนําเสนอผลการศึกษาจากการสํารวจพื้นที่ทั้งหมดภายใต้การกํากับของกระทรวงอุตสาหกรรม ถึงความเป็นไปได้ในการติดตั้งโซล่าเซลล์ เพื่อช่วยลดค่าไฟฟ้าภายในหน่วยงานรัฐ และตอบสนองตามนโยบายของรัฐบาล โดยมี​ นายสมชาย เรือนทรัพย์ ผู้ช่วยผู้อํานวยการกองธุรกิจเกี่ยวเนื่องหน่วยงานภาครัฐการไฟฟ้านครหลวง​ นางสาวเขมนันท์ รุกขจินดา ผู้ช่วยผู้อํานวยการฝ่ายขาย และการตลาดพลังงาน และทีมงาน ณ ห้องชุณหะวัณ ชั้น 3 สํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-ครม. เคาะ (ร่าง) ประกาศ 2 ฉบับ สนับสนุนการแก้ไขปัญหาขาดแคลนแรงงานประมงทางทะเล
วันอาทิตย์ที่ 19 มิถุนายน 2565
ครม. เคาะ (ร่าง) ประกาศ 2 ฉบับ สนับสนุนการแก้ไขปัญหาขาดแคลนแรงงานประมงทางทะเล
.....
ที่ประชุม ครม. (14 มิ.ย. 65) เห็นชอบร่างประกาศ 2 ฉบับ ประกอบด้วย ร่างประกาศสํานักนายกรัฐมนตรี เรื่อง การออกหนังสือคนประจําเรือตามกฎหมายว่าด้วยการประมง และร่างประกาศกระทรวงมหาไทย เรื่อง การยกเว้นข้อห้ามมิให้คนต่างด้าวเข้ามาในราชอาณาจักรเป็นการเฉพาะ เพื่อแก้ไขปัญหาการขาดแคลนแรงงานประมงทางทะเล
.
โดยอนุญาตให้คนต่างด้าว 4 สัญชาติ ยื่นขอรับหนังสือคนประจําเรือเพื่อทํางานในเรือประมงได้สูงสุด 2 ปี ถือเป็นการอนุญาตให้อยู่ในราชอาณาจักรเป็นการชั่วคราวตามกฎหมายว่าด้วยคนเข้าเมือง และใบอนุญาตให้ทํางานตามกฎหมายว่าด้วยการบริหารจัดการทํางานของคนต่างด้าว
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รองนายกรัฐมนตรี เป็นประธานในพิธีรับมอบและกล่าวขอบคุณในความร่วมมือการติดตามทับหลังจากปราสาทหนองหงส์ จังหวัดบุรีรัมย์ และทับหลังจากปราสาทเขาโล้น จังหวัดสระแก้ว
วันศุกร์ที่ 25 มิถุนายน 2564
รองนายกรัฐมนตรี เป็นประธานในพิธีรับมอบและกล่าวขอบคุณในความร่วมมือการติดตามทับหลังจากปราสาทหนองหงส์ จังหวัดบุรีรัมย์ และทับหลังจากปราสาทเขาโล้น จังหวัดสระแก้ว
พิธีรับมอบและกล่าวขอบคุณในความร่วมมือการติดตามทับหลังจากปราสาทหนองหงส์ จังหวัดบุรีรัมย์ และทับหลังจากปราสาทเขาโล้น จังหวัดสระแก้ว กลับสู่ประเทศไทยอย่างเป็นทางการ
วันที่ ๒๕ มิถุนายน ๒๕๖๔ เวลา ๑๐.๐๐ น. นายวิษณุ เครืองาม รองนายกรัฐมนตรี เป็นประธานในพิธีรับมอบและกล่าวขอบคุณในความร่วมมือการติดตามทับหลังจากปราสาทหนองหงส์ จังหวัดบุรีรัมย์ และทับหลังจากปราสาทเขาโล้น จังหวัดสระแก้ว กลับสู่ประเทศไทยอย่างเป็นทางการ โดยมี นายอิทธิพล คุณปลื้ม รัฐมนตรีว่าการกระทรวงวัฒนธรรม กล่าวรายงานถึงความเป็นมาและความสําคัญของการดําเนินงาน นายไมเคิล ฮีธ อุปทูตรักษาการแทนเอกอัครราชทูตสหรัฐอเมริกาประจําประเทศไทย กล่าวแสดงความยินดีในความร่วมมือของสหรัฐอเมริกาและไทย นายดุสิต เมนะพันธุ์ รองปลัดกระทรวงการต่างประเทศ กล่าวถึงการประสานงานติดตามโบราณวัตถุ ทั้งนี้ นายปรเมศวร์ งามพิเชษฐ์ ผู้ช่วยรัฐมนตรีประจํากระทรวงวัฒนธรรม นางยุพา ทวีวัฒนะกิจบวร ปลัดกระทรวงวัฒนธรรม นายพิกิฏ ศรีชนะ เลขานุการรัฐมนตรีว่าการกระทรวงวัฒนธรรม นายประทีป เพ็งตะโก อธิบดีกรมศิลปากร นายธานี แสงรัตน์ อธิบดีกรมสารนิเทศ นายเอริค แมคล็อคลิน ผู้ช่วยทูตประจําภูมิภาค สํานักงานสืบสวนเพื่อความมั่นคงแห่งมาตุภูมิ ประเทศไทย ในนามสํานักงานสืบสวนเพื่อความมั่นคงแห่งมาตุภูมิ สหรัฐอเมริกา คณะกรรมการติดตามโบราณวัตถุของไทยในต่างประเทศกลับคืนสู่ประเทศไทย ผู้บริหารและเจ้าหน้าที่ที่เกี่ยวข้อง เข้าร่วมในพิธีรับมอบ ณ พระที่นั่งอิศราวินิจฉัย พิพิธภัณฑสถานแห่งชาติ พระนคร
รัฐบาลไทย-ข่าวทำเนียบรัฐบาล-สธ.รับมอบ ชุดตรวจ ATK และกระบอกฉีดวัคซีนโควิดชนิด ULDS จากภาคเอกชน
วันพุธที่ 6 ตุลาคม 2564
สธ.รับมอบ ชุดตรวจ ATK และกระบอกฉีดวัคซีนโควิดชนิด ULDS จากภาคเอกชน
กระทรวงสาธารณสุขรับมอบชุดตรวจ ATK และกระบอกฉีดวัคซีนโควิดชนิดถอดหัวเข็มไม่ได้ (ULDS) เพื่อสนับสนุนการทํางานของบุคลากรทางการแพทย์ในการควบคุมโรคโควิด 19
วันนี้ (6 ตุลาคม 2564) ที่สํานักงานปลัดกระทรวงสาธารณสุข นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยคณะผู้บริหาร รับมอบ ชุดตรวจAntigen Test Kit จํานวน20,000 ชุด จาก นายปิแอร์ อองเดรย์ ประธานกรรมการแอร์บัสประจําประเทศไทย เพื่อสนับสนุนการดําเนินงานโควิด 19โดยมี นายตีแยรี มาตู เอกอัครราชทูตฝรั่งเศสประจําประเทศไทย นายอูแบร์ โกลารีส อัคครราชทูตที่ปรึกษาฝ่ายเศรษฐกิจ และกัปตัน ดาร์ซิโต เฮนโดรเซปุโตร ประธานคณะกรรมการบริษัทสายการบินไทย ไลอ้อนแอร์ร่วมเป็นสักขีพยาน นอกจากนี้ ได้รับมอบกระบอกฉีดวัคซีนโควิดชนิดถอดหัวเข็มไม่ได้ULDS (ultra low dead space)จํานวน 99,999 อัน มูลค่า 799,992 บาท จากคุณณรงค์ศักดิ์ พุทธพรมงคล ประธานหอการค้าไทย-จีนและศาสตราจารย์ นายแพทย์พรชัย สิมะโรจน์ คณะแพทย์ศาสตร์ โรงพยาบาลรามาธิบดี เพื่อถวายเป็นพระราชกุศลแด่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องในวันคล้ายวันสวรรคต 13 ตุลาคม
นายอนุทินกล่าวว่า กระทรวงสาธารณสุข ขอบคุณผู้มีจิตศรัทธาทั้ง 2 คณะ ที่เห็นถึงความสําคัญได้นําสิ่งของที่มีความจําเป็นและมีประโยชน์มามอบให้ โดยชุดตรวจAntigen Test Kit ที่ได้รับกระทรวงสาธาณสุขจะนําไปใช้กับประชาชนกลุ่มเสี่ยง ทําให้ทราบผลเร็ว ช่วยแยกผู้ป่วยออกจากชุมชนได้เร็วไม่ให้เกิดการระบาด สําหรับกระบอกฉีดวัคซีนโควิดชนิดถอดหัวเข็มไม่ได้ ULDS ถือเป็นนวัตกรรมที่จะช่วยลดการสูญเสียวัคซีนได้และทําให้สามารถเพิ่มวัคซีนของไฟเซอร์ได้อีก 1 โดส ถือว่ามีประโยชน์มากในช่วงนี้ ซึ่งกระทรวงสาธารณสุขได้มีการระดมฉีดวัคซีนไฟเซอร์ให้กับเยาวชนที่มีอายุตั้งแต่ 12-17 ปี เพื่อให้เกิดความปลอดภัยและสามารถกลับไปใช้ชีวิตได้ตามปกติ พร้อมเปิดเรียน และขอให้ความมั่นใจว่ากระทรวงสาธารณสุขจะเร่งจัดสรรสิ่งของต่างๆ ไปยังหน่วยงานสาธารณสุขในภูมิภาคเพื่อนําไปใช้ให้เกิดประโยชน์สูงสุดโดยเร็ว
******************************* 6 ตุลาคม 2564
รัฐบาลไทย-ข่าวทำเนียบรัฐบาล-กระทรวงยุติธรรม​ ประชุมคณะอนุกรรมการประสานและพัฒนาระบบงานยุติธรรม ครั้งที่ ๑/๒๕๖๕
วันศุกร์ที่ 18 กุมภาพันธ์ 2565
กระทรวงยุติธรรม​ ประชุมคณะอนุกรรมการประสานและพัฒนาระบบงานยุติธรรม ครั้งที่ ๑/๒๕๖๕
กระทรวงยุติธรรม​ ประชุมคณะอนุกรรมการประสานและพัฒนาระบบงานยุติธรรม ครั้งที่ ๑/๒๕๖๕ ผ่านระบบการประชุมทางไกล (Video Conference)
ในวันศุกร์ที่ ๑๘ กุมภาพันธ์ ๒๕๖๕ เวลา ๑๓.๓๐ น. ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมคณะอนุกรรมการประสานและพัฒนาระบบงานยุติธรรม ครั้งที่ ๑/๒๕๖๕​
ผ่านระบบการประชุมทางไกล (Video Conference) โดยมี พ.ต.ท.พงษ์ธร ธัญญสิริ ผู้อํานวยการสํานักงาน​กิจการ​ยุติธรรม​ นายชัยวัฒน์ ร่างเล็ก​ รองผู้อํานวยการ​สํานักงาน​กิจการ​ยุติธรรม​ และผู้แทนหน่วยงานในกระบวนการยุติธรรม เข้าร่วมฯ โดยที่ประชุมได้รับทราบรายงานผลการดําเนินงานตามแผนแม่บทการบริหารงานยุติธรรมแห่งชาติ ฉบับที่ ๓ (พ.ศ. ๒๕๖๒​ - ๒๕๖๕)
และ​รับทราบรายงานผลการเตรียมความพร้อมในการบังคับใช้พระราชบัญญัติให้ใช้ประมวลกฎหมายยาเสพติด พ.ศ. ๒๕๖๔
นอกจากนี้​ ที่ประชุม​พิจารณา​
๑. (ร่าง) แผนแม่บทการบริหารงานยุติธรรมแห่งชาติ ฉบับที่ ๔ (พ.ศ. ๒๕๖๖​ - ๒๕๖๙) โดยที่ประชุมมีข้อเสนอแนะให้ปรับปรุง และเพิ่มเติม (ร่าง) แผนแม่บทการบริหารงานยุติธรรมแห่งชาติ ฉบับที่ ๔ (พ.ศ. ๒๕๖๖​ - ๒๕๖๙) ให้มีความครบถ้วนสมบูรณ์ยิ่งขึ้น อาทิ ความเชื่อมโยงเป้าหมายภาพรวมและตัวชี้วัด ทั้ง ๓ มิติ ให้สอดคล้องกัน การปรับตัวชี้วัดในแต่ละมิติให้มีความเหมาะสม​ และการดําเนินการจัดทําโครงการสําคัญภายใต้ (ร่าง) แผนแม่บทฯ​
๒.​ ข้อเสนอแนะ มาตรการ หรือแนวทางในการแก้ไขปัญหาความล่าช้าในกระบวนการอายัดตัวผู้ต้องหา โดยที่ประชุมได้พิจารณาให้ความเห็นเกี่ยวกับแนวทางการหารือร่วมกับสํานักงานตํารวจแห่งชาติ และหน่วยงานที่เกี่ยวข้องในการวิเคราะห์และประมวลผล ประเด็นการอายัดตัวผู้ต้องหา​
๓.​ พิจารณา​การเตรียมความพร้อมในการบังคับใช้ร่างพระราชบัญญัติแก้ไขเพิ่มเติมประมวลกฎหมายอาญา (ฉบับที่ ..) พ.ศ. .... (เพิ่มเกณฑ์อายุเด็กในกรณีที่เด็กกระทําความผิดอาญา) โดยที่ประชุมได้รับทราบแนวทางการดําเนินการของ กรมพินิจและคุ้มครองเด็กและเยาวชน กรมกิจการเด็กและเยาวชน และศาลเยาวชนและครอบครัวกลาง เมื่อพระราชบัญญัติแก้ไขเพิ่มเติมประมวลกฎหมายอาญาฯ มีผลบังคับใช้
รัฐบาลไทย-ข่าวทำเนียบรัฐบาล-พิธีเปิดหน่วยปฏิบัติการฉุกเฉินการแพทย์ RAMA EMO : Ramathibodi Emergency Medical Operation Unit
วันพฤหัสบดีที่ 24 กุมภาพันธ์ 2565
พิธีเปิดหน่วยปฏิบัติการฉุกเฉินการแพทย์ RAMA EMO : Ramathibodi Emergency Medical Operation Unit
พิธีเปิดหน่วยปฏิบัติการฉุกเฉินการแพทย์ RAMA EMO : Ramathibodi Emergency Medical Operation Unit
วันนี้ 17 กุมภาพันธ์ 2565 คณะแพทยศาสตร์โรงพยาบาลรามาธิบดี มหาวิทยาลัยมหิดล โดย ภาควิชาเวชศาสตร์ฉุกเฉิน จัดพิธีเปิดหน่วยปฏิบัติการฉุกเฉินการแพทย์ RAMA EMO : Ramathibodi Emergency Medical Operation Unit ขึ้น ซึ่งจะเป็นหน่วยที่ทําหน้าที่ในการประสานงานและส่งทีมปฏิบัติการการแพทย์ฉุกเฉินเข้าช่วยผู้ป่วยที่ประสบอุบัติเหตุและเผชิญในภาวะวิกฤต ในพื้นที่โดยรอบคณะแพทยศาสตร์โรงพยาบาลรามาธิบดี มหาวิทยาลัยมหิดล โดยได้รับเกียรติจาก ศ. (พิเศษ) ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม เป็นประธานในพิธีเปิดครั้งนี้
ศ.(พิเศษ) ดร.เอนกกล่าวว่า “ขอบคุณบุคคลที่ปฏิบัติงานในอาชีพเหล่านี้ที่ให้ความทุ่มเทกับเรื่องนี้ การมีหน่วยปฏิบัติการช่วยเหลือผู้ป่วยฉุกเฉินนอกโรงพยาบาล จะช่วยเพิ่มการดูแลผู้ป่วยฉุกเฉินได้มาก ทันท่วงที และมีประสิทธิภาพ สําหรับเรื่อง Sandbox ที่กําลังจะทํากันนั้น ในฐานะที่เป็นหนึ่งในประธานกรรมการที่ร่วมอนุมัติ Sandbox ในนามของคณะรัฐมนตรีนั้น ผมจะร่วมผลักดันและสนับสนุนให้พวกเราได้ใช้ Sandbox เพราะเป็นเรื่องที่มีความสําคัญ นอกจากนั้นจึงอยากเชิญชวนทุกคนให้เลิกคิดอย่างที่ผ่านๆ มา ที่ทําอะไรแบบช้าๆ อย่าไปทําอะไรที่เป็นราชการเกินไป ทําอะไรให้เป็นในรูปแบบของกระบวนการจัดสรร ต้องมีความตื่นตัวในเรื่องที่กําลังทํา และอยากเห็นคนไทยเป็นหมอ เป็นพยาบาล เป็นหน่วยฉุกเฉินการแพทย์เยอะขึ้น เราต้องคิดว่าจะทําอย่างไรให้เกิดสิ่งนี้”
ศ.นพ.ปิยะมิตร ศรีธราคณบดีคณะแพทยศาสตร์โรงพยาบาลรามาธิบดี ม.มหิดลกล่าวว่า คณะแพทยศาสตร์โรงพยาบาลรามาธิบดี ม.มหิดล มีพันธกิจหลักประการหนึ่งที่สําคัญคือการรักษาพยาบาลผู้ป่วย โดยเฉพาะการรักษาพยาบาลผู้ป่วยฉุกเฉิน ที่ต้องมีความเร่งรีบทั้งในการตรวจวินิจฉัย ประเมินผลการรักษา ซึ่งต้องแข่งกับเวลาและชีวิตของผู้ป่วย ดังนั้น ระบบการให้บริการรักษาพยาบาลแก่ผู้ป่วยในปัจจุบัน ค่อนข้างมีความรวดเร็วและมีคุณภาพมากขึ้นกว่าในอดีตค่อนข้างมาก ทําให้การรักษาพยาบาลผู้ป่วยสามารถทําได้หลากหลายและรวดเร็ว การจัดตั้งหน่วยปฏิบัติการฉุกเฉินการแพทย์โรงพยาบาลรามาธิบดี หรือ RAMA EMO (Ramathibodi Emergency Medical Operation Unit) ที่เกิดขึ้นนี้ จะช่วยทําหน้าที่ในฐานะหน่วยอํานวยการสั่งการและปฏิบัติการด้านการแพทย์ฉุกเฉินนอกโรงพยาบาล เพื่อพัฒนาคุณภาพระบบการแพทย์ฉุกเฉินมีมาตรฐานให้เทียบเท่าระดับสากล รวมทั้งพัฒนาระบบเทคโนโลยีสารสนเทศการปฏิบัติการดูแลผู้ป่วยฉุกเฉินนอกโรงพยาบาลที่มีคุณภาพสูง ควบคุมการดูแลผู้ป่วยฉุกเฉิน และบุคลากรทางการแพทย์ อีกทั้งยังเป็นหน่วยปฏิบัติการฝึกอบรมในหลักสูตรปฏิบัติการฉุกเฉินการแพทย์ (paramedic) และหลักสูตรแพทย์ประจําบ้านเวชศาสตร์ฉุกเฉินและพัฒนาหลักสูตรแพทย์ประจําบ้านต่อยอดสาขาวิชาการดูแลผู้ป่วยฉุกเฉินนอกโรงพยาบาล
คณะแพทยศาสตร์โรงพยาบาลรามาธิบดี มหาวิทยาลัยมหิดล มีความมุ่งมั่นอย่างแท้จริงในการพัฒนาการระบบการจัดเก็บข้อมูลการแพทย์ฉุกเฉินนอกโรงพยาบาลอย่างเป็นระบบ ได้มาตรฐาน จนนําไปสู่งานวิจัยในระบบการแพทย์ฉุกเฉินนอกโรงพยาบาลในระดับนานาชาติ อีกทั้งยังมุ่งเน้นการให้ความช่วยเหลือบริการทางการแพทย์แก่ผู้ป่วยฉุกเฉินเป็นสําคัญ
รัฐบาลไทย-ข่าวทำเนียบรัฐบาล-วธ. ชวนเด็กและเยาวชน ประชันคำขวัญ เนื่องในวันภาษาไทยแห่งชาติ 29 กรกฎาคม หัวข้อ “รักษ์ภาษาไทย” ชิงทุนการศึกษานับหมื่น ตั้งแต่วันนี้ - 7 ก.ค. 2565
วันพฤหัสบดีที่ 30 มิถุนายน 2565
วธ. ชวนเด็กและเยาวชน ประชันคําขวัญ เนื่องในวันภาษาไทยแห่งชาติ 29 กรกฎาคม หัวข้อ “รักษ์ภาษาไทย” ชิงทุนการศึกษานับหมื่น ตั้งแต่วันนี้ - 7 ก.ค. 2565
วธ. ชวนเด็กและเยาวชน ประชันคําขวัญ เนื่องในวันภาษาไทยแห่งชาติ 29 กรกฎาคม หัวข้อ “รักษ์ภาษาไทย” ชิงทุนการศึกษานับหมื่น ตั้งแต่วันนี้ - 7 ก.ค. 2565
วธ. ชวนเด็กและเยาวชน ประชันคําขวัญ เนื่องในวันภาษาไทยแห่งชาติ 29 กรกฎาคม หัวข้อ“รักษ์ภาษาไทย”ชิงทุนการศึกษานับหมื่น ตั้งแต่วันนี้ - 7 ก.ค. 2565
นายอิทธิพล คุณปลื้ม รัฐมนตรีว่าการกระทรวงวัฒนธรรม กล่าวว่า เนื่องจากคณะรัฐมนตรี (ครม.) มีมติเห็นชอบให้วันที่ 29 กรกฎาคม ของทุกปี เป็นวันภาษาไทยแห่งชาติ เพื่อให้คนไทยได้ตระหนักถึงคุณค่าและความสําคัญของภาษาไทย ตลอดจนร่วมมือกันสนับสนุน ส่งเสริม และอนุรักษ์ภาษาไทยให้คงอยู่คู่ชาติไทยตลอดไป และในปีนี้ถือเป็นวาระพิเศษ เพื่อระลึกถึงเหตุการณ์ในวันที่ 29 กรกฎาคม พ.ศ. 2505 ซึ่งพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เสด็จพระราชดําเนินไปทรงอภิปรายเรื่อง "ปัญหาการใช้คําไทย" ร่วมกับผู้ทรงคุณวุฒิที่คณะอักษรศาสตร์ จุฬาลงกรณ์มหาวิทยาลัย มาถึงปัจจุบันครบ 60 ปี ดังนั้น กระทรวงวัฒนธรรม (วธ.) โดยสํานักงานปลัดกระทรวงวัฒนธรรม จึงประกาศกําหนดจัดกิจกรรมประกวดคําขวัญ เนื่องในวันภาษาไทยแห่งชาติ พุทธศักราช 2565 หัวข้อ“รักษ์ภาษาไทย”เพื่อกระตุ้นและปลุกจิตสํานึกของเด็กและเยาวชน ให้ตระหนักถึงคุณค่า ความสําคัญของภาษาไทยซึ่งเป็นเอกลักษณ์และสมบัติวัฒนธรรมอันล้ําค่าของชาติ ตลอดจนมีส่วนร่วมในการแสดงทักษะความรู้ ความสามารถด้านภาษาไทย เพื่อการสื่อสารความหมายอย่างชัดเจนและงดงาม
นายอิทธิพล กล่าวอีกว่า วธ.เปิดโอกาสให้นักเรียนระดับประถมศึกษา มัธยมศึกษาและระดับอุดมศึกษาทั่วประเทศ สร้างสรรค์คําขวัญเนื่องในวันภาษาไทยแห่งชาติ พุทธศักราช 2565 หัวข้อ “รักษ์ภาษาไทย”เพื่อรับโล่รางวัล เกียรติบัตร และทุนการศึกษา โดยมีหลักเกณฑ์การตัดสิน อาทิ มีเนื้อหาตรงตามหัวข้อที่กําหนด ผลงานมีความคิดริเริ่มสร้างสรรค์ โน้มน้าวใจ มีศิลปะการใช้ถ้อยคํา ใช้ภาษาไทยถูกต้อง ชัดเจน เหมาะสม มีจํานวนคําไม่เกิน 30 พยางค์ เป็นผลงานสร้างสรรค์ด้วยตนเอง ไม่ลอกเลียนแบบไม่เคยเผยแพร่ หรือปรากฎในสื่ออื่นใดมาก่อน และมีองค์ประกอบอื่นๆ อาทิ ตัวสะกด วรรคตอนถูกต้อง เป็นต้นโดยสามารถส่งผลงานเข้าประกวดได้คนละไม่เกิน 1 ชิ้นงาน ทั้งนี้ผลงานที่ได้รับรางวัลทุกชิ้นถือเป็นลิขสิทธิ์ของสํานักงานปลัดกระทรวงวัฒนธรรม นอกจากนี้รางวัลการประกวดแบ่งเป็น 3 ระดับ ได้แก่ ระดับประถมศึกษาปีที่ 4–6 ระดับมัธยมศึกษา และระดับอุดมศึกษา โดยรางวัลชนะเลิศแต่ละระดับ ได้แก่ รางวัลละ 10,000 บาท จํานวน 1 รางวัล รางวัลรองชนะเลิศอันดับ 1 รางวัลละ 7,000 บาท จํานวน 1 รางวัล รางวัลรองชนะเลิศอันดับ 2 รางวัลละ 5,000 บาท จํานวน 1 รางวัล และรางวัลชมเชย รางวัลละ 1,000 บาท จํานวน 2 รางวัล รวม 15 รางวัล พร้อมเกียรติบัตร
ทั้งนี้ ผู้สนใจสามารถส่งผลงานเข้าประกวดได้ที่https://forms.gle/otEuYzGFgKQmv3dL9ภายในวันที่ 7 กรกฎาคม 2565 และสอบถามรายละเอียดได้ที่กลุ่มเลขานุการคณะกรรมการวัฒนธรรมแห่งชาติกองยุทธศาสตร์และแผนงาน สํานักงานปลัดกระทรวงวัฒนธรรม โทรศัพท์ 0 2209 3515–17 รวมถึงจะประกาศผลการประกวดคําขวัญ เนื่องในวันภาษาไทยแห่งชาติ พุทธศักราช 2565 ภายในวันที่ 19 กรกฎาคม 2565 ทางเว็บไซต์https://bit.ly/3zGyuxtและทางเฟซบุ๊กแฟนเพจ“วันภาษาไทยแห่งชาติ”